
Sülysáp Város Önkormányzata Képviselő-testületének
2017. június 20-án tartandó munkaterv szerinti ülésére

5. napirendhez

Tárgy: Tájékoztató a városi piac 2016. évi működéséről
Tisztelt Képviselő-testület!

Sülysáp Város Önkormányzata a 14/2014. (XI. 28.) önkormányzati rendeletével szabályozta a helyi termelői piac működését és üzemeltetését. A piacfelügyelők feladata a rendelet tartalmának gyakorlatban történő alkalmazása, a szabályok megismertetése és betartatása az árusokkal és a vásárlókkal. Az Önkormányzat e feladatok ellátására két fő piacfelügyelőt alkalmaz, melyek közül az egyik álláshely jelenleg pályáztatás alatt áll. 

Emellett a piac üzemeltetése jelentős feladatokat ró a Polgármesteri Hivatalra is, hiszen ott történik az árusító helyekkel kapcsolatos igények ügyintézése, a panaszkezelés, illetőleg a számlázás, a kiadások, bevételek könyvelése. 
Kérem a piac 2016. évi működéséről szóló tájékoztató megtárgyalását és elfogadását.

…/2017. (VI. 20.) ÖKT határozati javaslat

Sülysáp Város Önkormányzatának Képviselő-testülete a városi piac 2016. évi működéséről szóló beszámolót elfogadja.
Határidő: azonnal
Felelős: polgármester
Sülysáp, 2017. június 8.

Horinka László s.k.


polgármester
T Á J É K O Z T A T Ó
a városi piac 2016. évi működéséről
A helyi termelői piac működéséről és üzemeltetéséről szóló 18/2014. (XI. 28.) önkormányzati rendelet alapján a 2016-os év a már bevezetett rendeletnek, a piaci árusokkal a szabályok betartatásáról, valamint a fizetési rendszer működtetésének hatékony gyakorlati alkalmazásáról szólt.
A 2016-os évben a Polgármesteri Hivatal, a NAV, a NÉBIH részéről is több ellenőrzés történt a piacon. Az ellenőrzések során a piac működtetését minden esetben szabályosnak találták. Az árusokat rendszeresen ellenőrzik számlaadási kötelezettség adása, higiéniás feltételek betartása tekintetében is. 
Az önkormányzati rendelet fizetési szabályainak, hatékony gyakorlati alkalmazása érdekében az Irodák között szoros együttműködés alakult ki. 

A bérelt helyek alkalmi fizetést választó ügyfelei az előlegbekérők alapján a helypénzt a piaci napon a piacfelügyelőknek fizetik meg. Az előrefizetést választó ügyfelek részére a számlák a fizetett időszak előtt kerülnek kiküldésre.
Sülysáp város piacterén a kiosztható árusítóhelyek hossza 1011 m, mely magában foglalja az asztalok és a sorokban található árusító helyek hosszát. 

A piaci helyek havi bontásban kerülnek kiosztásra. A havi kiosztásnak eredményeképpen egy árusító hely a naptári év során több kereskedőnek is kiadható az igényeknek megfelelően. A helypénzt előre is ki lehet fizetni, havonta, negyedévente, félévente, évente, azonban jórészt a nyilvántartásban szereplő adott naptári napra vonatkozó előlegbekérők alapján kerül beszedésre helyben, a piacfelügyelők által. Előre csupán 52 kereskedő fizet, nagyrészük havi, illetve negyedéves ütemben, és csak 6-8 kereskedő fizet fél évre vagy egy évre előre. (Természetesen a többi kereskedőnek is kijelölt helye van, de ők mindig helyben fizetnek magasabb összeget.)

A piac 2016. évi teljes bevétele - szemben a 2015. évi közel 21 millió Ft-tal - 18 335 040 Ft volt, melynek több mint 78 %-a helyben, a piacfelügyelők által került beszedésre.
Az alábbi táblázatban láthatóak havi megoszlásban a bevételek részletezései. Az előrefizetések tekintetében a január és a december havi befizetések jelentősebbek, mivel december hónapban kerülnek kiszámlázásra az éves díjak. Az alkalmi fizetés bevételeit némiképpen hátrányosan befolyásolja, az egyre szélsőségesebb időjárás. 

A 2016-os évben az árusok 71 esetben nyújtottak be írásos módosítási, illetve új területigényt, továbbá legalább ugyanennyi személyes és telefonos ügyintézés zajlott le. Az ügyfelek adminisztrációs és egyedi problémáit a Polgármesteri Hivatal dolgozói a piacfelügyelőkkel egyeztetve minden esetben megoldották.
Piacunk igen népszerű: 2016. évben 64 településről 261 kereskedő árusított heti rendszerességgel Sülysápon az alábbiak szerint: 
	Székhely
	Árusok száma
	Székhely
	Árusok száma

	Nagykáta
	17
	Tápióság
	4

	Kóka
	11
	Gyál
	4

	Tápiószecső
	7
	Vecsés
	1

	Úri
	6
	Hévízgyörk
	1

	Tápiószentmárton
	2
	Zsámbok
	8

	Sülysáp
	22
	Szentmártonkáta
	11

	Gyömrő
	10
	Hatvan
	3

	Budapest
	47
	Jászberény
	5

	Üllő
	6
	Dány
	7

	Isaszeg
	2
	Vasad
	2

	Monor
	12
	Őrbottyán
	2

	Pécel
	4
	Gödöllő
	3

	Tura
	6
	Verseg
	1

	Vácegres
	2
	Monorierdő
	1

	Csécse
	1
	Ceglédbercel
	1

	Csömör
	3
	Veresegyház
	1

	Szentlőrinckáta
	2
	Maglód
	4

	Hort
	1
	Pilisvörösvár
	2

	Jászfelsőszentgyörgy
	4
	Bugyi
	1

	Farmos
	1
	Tápióbicske
	1

	Kerepes
	1
	Bénye
	2

	Aszód
	2
	Fegyvernek
	1

	Pilis
	4
	Apc
	1

	Ecser
	1
	Pilisszentiván
	1

	Dány-Szentkirály
	1
	Vác
	1

	Boldog
	4
	Nyársapát
	1

	Jászjákóhalma
	1
	Komárno
	1

	Nyáregyháza
	1
	Mogyoród
	1

	Tóalmás
	2
	Örkény
	1

	Tápiószőlős
	1
	Felsőpakony
	1

	Mende
	1
	Rózsaszentmárton
	1

	Nagytarcsa
	1
	
	


A helyek kiosztása a beérkezett kérelmek és a piacon kialakított árusítási rend összehangolásával történik, mely során figyelembe vesszük a következő feltételeket is: szükséges engedélyek megléte esetlegesen pótlása, időszak, árusított termék, gépjármű, áram igény, árusítóhely tájolása a terméktől függően, azonos termékek egymás mellé lehetőleg ne kerüljenek, szomszédos termékkörök közegészségügyi szempontjai.

A 9/2016. (VIII. 19.) módosító rendelet alapján lépett hatályba az az előírás, hogy az árusító helyet legalább olyan hosszon kell igényelnie az árusnak, amennyit a gépjárműve és annak esetleges vontatmánya elfoglal. Ezzel egy korábban rendszeres konfliktusokhoz vezető probléma a 2016-os évben szabályozásra került. Az elektromos áramot használók plusz fizetési kötelezettségére vonatkozó szabályozás bevezetése jelenleg is folyamatban van.
A helykiosztást követően a kereskedő az alábbihoz hasonló, a kijelölt árusítóhelye adataival ellátott térképet kap, melyet a piacra érkezésekor a piacfelügyelőknek bemutat.

A kiosztott helyek termékkörök szerinti megoszlása:
	2016. Termékkör
	Foglalt árusító hely
	Kereskedőszám

	
	méter / alkalom (éves átlag)
	db / alkalom (éves átlag)

	
	szerda
	vasárnap
	szerda
	vasárnap

	Ruházat
	219
	325
	28
	42

	Vegyes áru
	129
	207
	16
	29

	Zöldség-gyümölcs
	124
	132
	27
	31

	Növény
	49
	67
	12
	16

	Háztartási cikk
	35
	74
	5
	11

	Büfé
	13
	27
	3
	6

	Használtcikk
	13
	13
	4
	4

	Egyéb élelmiszer
	12
	23
	5
	12

	Bőrdíszmű
	5
	5
	1
	1

	Összesen
	599
	873
	101
	152


A piac kihasználtsága a következőképpen alakult havonkénti bontásban:
	2016. év hónapja
	Foglalt árusító hely 

méter / alkalom (éves átlag)
	Kereskedőszám 

db / alkalom (éves átlag)  

	
	szerda
	vasárnap
	szerda
	vasárnap

	január
	532
	722
	81
	119

	február
	538
	725
	84
	123

	március
	627
	861
	100
	144

	április
	662
	930
	113
	163

	május
	659
	926
	116
	165

	június
	643
	951
	114
	171

	július
	609
	895
	107
	159

	augusztus
	611
	892
	107
	159

	szeptember
	658
	923
	112
	165

	október
	668
	949
	114
	169

	november
	506
	871
	88
	147

	december
	474
	831
	81
	138

	Összesen
	599
	873
	101
	152

A fenti táblázat adataiból többek között kiolvasható, hogy a szerdai piaci napokon a területek kihasználtsága elmarad a vasárnapiaktól. A piac legnagyobb kihasználtsággal az őstermelők által preferált április-május hónapban működik, mivel ez a palántaszezon, valamint némileg kiemelkedik az október, ami a télálló zöldségek és krizantém eladási időszaka. 

A 2016-os évben a piac kihasználtsága a 2015-ös évhez képest minimálisan változott. A vasárnapi napon a kihasználtság 4%-al nőtt, a szerdai napokon 7%-al csökkent. A vasárnapi piacok továbbra is népszerűek, a szerdai piac az időjárási viszonyoknak és a vásárlóerő hétköznapi csökkenésének is köszönhetően kisebb kihasználtsággal üzemel. 

Elmondható, hogy a piac működtetése általánosságban zökkenőmentesen zajlik. A piacfelügyelők a fix hellyel rendelkezőktől a kiadott előlegbekérők alapján bekérik a helypénzt, az alkalmanként az üres helyekre kiadott árusok helypénzét készpénzfizetési számlán szedik be. A rend fenntartására folyamatosan ügyelnek és a piac végeztével a területet takarítva azt tisztán adják át közösségi használatra a város lakóinak. 

A piac üzemeltetése érdekében a Polgármesteri Hivatal és a piacfelügyelők rendszeresen egyeztetnek. 
A piaci szabályzat jól látható helyen kifüggesztve megtalálható a piacon, az árusok ismerik, és általában betartják; egy esetben történt írásos felszólítás a piaci rend betartása érdekében.
A piacfelügyelőknek a vásárlókkal előfordul nézeteltérése, miután több vásárló felhatalmazva érzi magát, hogy személygépjárművel behajt a zsibongó vásárlókkal teli piacra, ezt a piacfelügyelőnek minden esetben meg kell oldania a baleset elkerülése érdekében. 
Összességében elmondható, hogy a sülysápi piac a 2016-os évben is az árusok és a vásárlók visszajelzései alapján is – hatékonyan, ügyfél- és vásárlóbarát módon működik. A kereskedők elégedettek a kialakult rendszerrel, és a piac a környező települések körében is népszerű. 
Sülysáp, 2017. június 9.

Késztette: 

Novákné Dutkai Szilvia vagyongazdálkodási ügyintéző

